CELEX: C2006/326/69
Language: et
Date: 2006-12-30 00:00:00
Title: Kohtuasi C-435/06: Eelotsusetaotlus, mille esitas Korkein hallinto-oikeus (Soome) 17. oktoobril 2006  — C

30.12.2006   
            
            
               ET
            
            
               Euroopa Liidu Teataja
            
            
               C 326/33
            
         Eelotsusetaotlus, mille esitas Korkein hallinto-oikeus (Soome) 17. oktoobril 2006 — C
   (Kohtuasi C-435/06)
   (2006/C 326/69)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus (Soome)
   Põhikohtuasja pooled
   
      Hageja: C
   Eelotsuse küsimused
   
               1.
            
            
               
                           a)
                        
                        
                           Kas käesolevas asjas käsitletavaga sarnasel juhul kohaldatakse nõukogu määrust (EÜ) nr 2201/2003, mis käsitleb kohtualluvust ning kohtuotsuste tunnustamist ja täitmist kohtuasjades, mis on seotud abieluasjade ja vanemliku vastutusega, ning millega tunnistatakse kehtetuks määrus (EÜ) nr 1347/2000 (1) (Brüssel II määrus) sellise otsuse täies ulatuses täitmise suhtes, millega avalik-õigusliku laste hoolekande raames ühe otsusega laps viivitamatult perekonnast eraldatakse ja paigutatakse väljapoole kodu hooldusperekonda
                        
                     
                           b)
                        
                        
                           või määruse artikli 1 lõike 2 punktis d sätestatut arvestades üksnes otsuse selle osa suhtes, mis puudutab väljapoole kodu hooldusperesse paigutamist
                        
                     
                           c)
                        
                        
                           ja kas viimati mainitud juhul tuleb Brüssel II määrust kohaldada lapse vanematelt äravõtmist käsitlevas otsuses sisalduva väljapoole kodu paigutamist puudutava otsuse suhtes, kuigi perekonnast eraldamise otsuse enda suhtes, millest paigutamisotsus sõltub, kohaldatakse selliseid kohtu- ja haldusotsuste vastastikusel tunnustamisel ja täitmisel põhinevad õigusnorme, mis on asjaomaste liikmesriikide koostöös ühtlustatud?
                        
                     
         
               2.
            
            
               Kui vastus küsimusele 1a) on jaatav, siis kas arvestades asjaolu, et määruses ei ole arvestatud avalik-õiguslike hooldamise õigust puudutavate otsuste tunnustamist ja täitmist käsitlevaid Põhjamaade Nõukogu raames ühtlustatud õigusnorme, mida mainiti eespool, vaid üksnes vastavat eraõiguse valdkonda kuuluvat konventsiooni, on võimalik lapse hooldamise õigust puudutava otsuse suhtes kohaldada siiski esimesena mainitud ühtlustatud õigusnorme, mis põhinevad haldusotsuste vahetul tunnustamisel ja täitmisel haldusasutuste koostöö tulemusel?
            
         
               3.
            
            
               Kui vastus küsimusele 1a) on jaatav ja küsimusele 2 eitav, siis kas Brüssel II määrus on selle artiklit 72 ja artikli 64 lõiget 2 ning mainitud avalik-õiguslikke otsuseid puudutavaid Põhjamaade ühtlustatud õigusnorme arvestades asja suhtes ajaliselt kohaldatav, kui haldusasutus Rootsis on teinud otsuse viivitamatult perekonnast eraldamise kohta ja hooldusperesse paigutamise kohta 23. veebruaril 2005 ja seadnud 25. veebruaril 2005 viivitamatult perekonnast eraldamise otsuse sõltuvusse maakonnakohtu poolsest kinnitusest ning maakonnakohus on sellest tulenevalt kinnitanud otsuse 3. märtsil 2005?
            
         
      (1)  ELT L 338, lk 1; ELT eriväljaanne 19/06, lk 243.